เรื่องร้องเรียน (ร้องเรียน,คนจรจัด,ความปลอดภัย,ถนน,ป้าย) วันที่ 2023-10-11 08:22:40 — แขวงคลองสาน เขตคลองสาน จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660043215

ขอให้แก้ไขปัญหาการพักอาศัยของคนเร่ร่อน บริเวณ ถนนสมเด็จเจ้าพระยา แขวงคลองสาน เขตคลองสาน กรุงเทพมหานคร จุดสังเกตบริเวณดังกล่าวจะอยู่ตรงข้ามโรงพยาบาลตากสิน บริเวณบาทวิถี ใต้ทางรถไฟฟ้า ใกล้ป้ายรถโดยสาร (ระบุตามผู้ร้องแจ้ง) เนื่องจากผู้ร้องแจ้งว่าบริเวณดังกล่าวมีคนเร่ร่อน เพศชาย (ไม่ระบุชื่อ) อายุประมาณ 50-55 ปี ส่วนสูงประมาณ 160 เซนติเมตร รูปร่างผอม ผิวคล้ำ ผมยาว มานอนพักอาศัยในยามค่ำคืน เป็นประจำทุกคืน แต่ไม่พบเห็นในช่วงเวลากลางวัน ซึ่งไม่ทราบว่าไปพักอาศัยอยู่บริเวณใด โดยคนเร่ร่อนดังกล่าวจะมีอุปกรณ์สำหรับการนอนอยู่บริเวณดังกล่าวด้วย (ระบุตามผู้ร้องแจ้ง) จากกรณีดังกล่าวผู้ร้องเกรงว่าอาจทำให้ แพทย์ พยาบาล และประชาชนที่สัญจรผ่านไป-มา จะได้รับอันตราย อาจส่งผลให้ได้รับความเดือดร้อน พบเห็นมาเป็นระยะเวลาประมาณ 1 ปีแล้ว ผู้ร้องประสงค์ให้หน่วยงานที่เกี่ยวข้องแก้ไขปัญหาปัญหาดังกล่าว เพื่อบรรเทาความเดือดร้อนต่อไป 

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata